કોંગ્રેસમાંથી રાજીનામું આપ્યા પછી વિશ્વજિત પણ પેટાચૂંટણીમાં ભાજપની ટિકિટ પર જીત્યા હતા અને કેબિનટ પ્રધાન પણ બન્યા હતા. હવે કદાચ તેમને મુખ્યપ્રધાન પણ બનાવાશે. વિશ્વજિત માત્ર પ્રતાપસિંહના પુત્ર હોવાના કારણે દાવો કરી રહ્યા છે એવું પણ નથી. તેમણે પોતાનું રાજકારણ પોતાની રીતે જમાવ્યું છે. માજી મુખ્યપ્રધાન પ્રતાપસિંહના પુત્ર હોવા છતાં વિશ્વજિતને 2007માં કોંગ્રેસ ટિકિટ આપી નહોતી. તેથી તેઓ અપક્ષ તરીકે જીતીને આવ્યા. ટિકિટ આપી નહોતી, પણ હવે ટેકાની જરૂર હતી એટલે વિશ્વજિતને દિગંબર કામતની કેબિનેટમાં પ્રધાન પણ બનાવાયા હતા.